alexandrainst/scandi-wiki huggingface dataset:
Lars Søraas d.e.

Lars Søraas d.e. () var ein norsk lærar, songpedagog, kordirigent, organist og komponist frå Søraas i Fana. Han budde størstedelen av livet i Bergen. Han start tidleg med song. 17 år gammal leia han Fana Sangforening. Han var organist i Sandviken kyrkje i meir enn 30 år. Han starta å gi ut Lars Søraas Skulesongbok i 1907. Det arbeidet heldt sonen Lars Søraas d.y. fram med etter at faren var død. Som komponist er Lars Søraas d.e. særleg kjend for å ha tonesett sivlesongane Den fyrste song og Lerka.

Kjelder 
Nettbiblioteket. Bergen Offentlige Bibliotek 

Norske komponistar
Folk frå Bergen
Angela

Angela er eit kvinnenamn med opphav i det latinske ordet angelus, 'engel', som igjen kjem frå gresk angelos, 'bodbringar'. Angela har svensk namnedag den 7. desember.

Namneformene Angie, Angel, Angelina, Angélique, Angelika og Angelita kan vera avleidde frå Angela. Den maskuline forma av namnet er Angelo.

Angela var det femte mest gjevne jentenamnet i USA frå 1974 til 1976. I Noreg er det 426 kvinner som har Angela som første fornamn (SSB 2012).

Kjende namneberarar 
 Den heilage Angela av Foligno (1248-1309), fransiskansk helgen
 Angela Carter (1940–1992), britisk forfattar
 Angela Bassett (f. 1952), USA-amerikansk skodescpelar
 Angela Gheorghiu (f. 1965), rumensk operasongar
 Angela Merkel (f. 1954), tysk forbundskanslar

Førenamn av latinsk opphav
Kvinnenamn
Namn knytte til kristendommen
Hn/Ǫ

Ǫ (kjend som o med kvist, caudata, elder ogonek) er ein bokstav frå det latinske alfabetet. Han er i Noreg kjend frå norrøn tid, og vart uttala som eit lågt, bakre, runda sjølvljod, [ɔ], som kann jamnførast med det norske å-ljodet i dag, men hev jamnt yver utvikla seg til eit [ø]- eller [ɔ]-ljod. I islendskt, til dømes, er ljodet no eit ø-ljod skrive med bokstaven ö. Når ǫ ikkje er tilgjengeleg, vert han difor ofte bytt ut med ö.

Ǫ merkjer ofte eit nasalt o-ljod [õ], som ein nyttar i til dømes ymse indianarmål som Navajo og Apache, sovel som umsetjing av kyrkjoslaviskt.

Sjå au:

U-ljodbrigde
Audun Nilsskog

Audun Nilsskog () var ein norsk lyrikar.

Audun Nilsskog var fødd og oppvaksen i Drevja i Vefsn. Seinare busette han seg på Notodden. Han var son av kunstnaren Einar Nilsskog. Einar Nilsskog var igjen bror til Andreas Nilsskog. Han har gjeve ut tre eigne bøker, ut over det var han representert i fleire antologiar. Han mottok Blixprisen 1983. 

Han er biografert i Kristian Halse, Audun Nilsskog - lyrikaren frå Vefsn, 1988.

Bibliografi 
 Det svarte berget, dikt, Noregs Boklag 1965
 Hjulet og hjartet, dikt, 1975
 Slipesteinen, dikt, Gyldendal, 1986

Kjelder
 Denne artikkelen bygger på «Audun Nilsskog» frå , den 3. desember 2008. 
 

Norske lyrikarar
Folk frå Vefsn
Forfattarar frå Nordland
Nynorskforfattarar
Vinnarar av Blixprisen
Svolt

Svolt eller hunger er ei kjensle som oppstår når ein manglar mat eller anna næring. Ho kan skildrast som ei gnagande eller sugande kjensle under brystet. Kjensla gjer at ein ønskjer å eta — om ein ikkje gjer det, men svelt over lang tid, vil kroppen svekkast av underernæring, og ein kan døy. Svolt er eit stort problem på verdsbasis. SN sin Food and Agriculture Organization gjekk i 2009 ut frå at 1,02 milliardar menneske, ein sjettedel av alle menneska i verda, var underenærte.

Årsaker 

Matmangel og svolt kan ha bakgrunn i uår, dårlege avlingar og liknande. Svolt kan likevel også i stor grad knytast til fattigdom, det vil seia at mat finst, men at store delar av ei befolkning ikkje har råd til han. Betre fordeling av ressursar og organisert matutdeling kan bidra til å motverke hungersnaud i svoltutsette område.

Vilja svolt 
Faste vil seia å gå gjennom svolt av andre grunnar enn matmangel, som regel av religiøse grunnar. Fleire religionar har visse fastetider der ein tek til seg lite eller inga næring over ein viss periode. Visse tankeretningar kan sjå på faste som godt for kroppen eller sjela.

Under ein sveltestreik tek ein til seg lite eller inga næring for å hevda eit politisk syn på ein synleg måte.

Ein kan også bruka svolt som ei form for ekstrem slanking, der ein ved å ikkje eta set i gang svoltmekanismar i kroppen som får han til å tæra på næringslager, noko som kan vera skadeleg. Slik slanking er lite effektiv fordi svoltmekanismen gjer at forbrenningsraten går ned, og kroppen vil prøva lagra meir mat når ein et normalt igjen. Svelteslanking er også knytt eteforstyrringar som anoreksi.

Biologi 

I menneske tek svoltkjenslar til rundt 4 timar etter eit måltid. Då er fordøyinga avslutta, og kroppen gjer seg klar til å utnytta glykogen og feittlagra sine. Etter å ha tæra på lagra karbohydratar går kroppen over til å bryta ned protein frå musklane, som leveren omformer til mellom anna ketonkroppar. 

Langvarig svolt kan føra til at ein føler seg svimmel, svimer av, får muskelkrampe og mister hår. Organ som nyrer og hjarte kan også ta skade.

Vaksne kan overleva i fleire veker utan mat, så lenge dei har tilgang på vatn. Barn, som treng næring til å veksa og ha eit sterkt immunforsvar, er meir utsette for svolt. Ifølgje ei utrekning frå 2005 døydde rundt 6,5 millionar barn under fem år årleg på grunn av underernæring.

Sjå og 
 feilernæring
 hungersnaud
 sveltefôring

Kjelder 
 FAO om svolt

Bakgrunnsstoff 
 FAO om svolt (engelsk)

 
Ernæring
Fattigdom
Avrettingsmetodar
Dødsårsaker
Verknader av ytre årsaker
Riksveg 36

Riksveg 36 (Rv36) går mellom Seljord og Eidanger i Porsgrunn og er stamveg. Vegen er 93,2 km lang.

Kommunar og knutepunkt

Vallar bru
 Heggenestunnelen (535 m)

 frå Verpe til Bø (11,8 km)
 Sandabrua (ca. 60 m)
 Garvikvegen frå Sanda til  Flatland i Seljord
 Gymnasbakken, Bø
  Bø,  Folkestadvegen til  Tuven i Notodden (27,3 km) → 
 Valenvegen frå Grivi via Hørte til  Gvarv
 Mannebruvegen frå Mannebru til  Hørte i Sauherad (1,7 km)

 Gvarv
Arm frå Nordadal til Årnes (1,0 km)

 Slåttekåstunnelen (305 m)
 Sannerholttunnelen (123 m)
 Ulefoss bru (399 m)
 Ulefoss

Arm til Bergan (1,7 km)
 Gjærumvegen frå Kubru til Stavdal
 Stavdalsvegen frå Dolhus bru til  Aspheim (1,8 km)
 Skjelbredvegen frå Skilbredstrand til  Søtveit (5,5 km)
 Klovholtvegen frå Klovholt via  til  Trommedalen
 Elsetvegen frå Brekka til Ramberget (3,1 km)
 Geiteryggtunnelen (106 m) under rullebanen
 Geiteryggen
 
 Klosterskogen, felles trasé til Faret
 Faret
 Grogata frå Tvedthjørnet til  Tufte (1,4 km)
 Bruene
 Arm  Menstadbrua til  Kjørbekk (0,6 km)
 frå Borgestad via  til Luksefjell

  Slottsbrugata til Skifjelløken i Skien (8,7 km)

 Myrane
 Ullinvegen frå Eidanger til  Herøya (4,5 km)
 Bjørkedalvegen frå Bjørbekk via Oklungen til  Langangen (21,1 km)
 Movegen
  Bjørbekk

Bakgrunnsstoff 

Riksvegar
Vegar i Vestfold og Telemark
Vegar i Porsgrunn
Vegar i Skien
Vegar i Nome
Vegar i Midt-Telemark
Vegar i Seljord
Ǫ

Ǫ (kjend som «o med kvist», caudata, eller ogonek) er ein bokstav frå det latinske alfabetet. Han er i Noreg kjend frå norrøn tid, og vart uttala som ein låg, bakre, runda vokal, som kan jamførast med den norske å-ljoden i dag, men har jamnt over utvikla seg til ein [ø]- eller [ɔ]-ljod. Det fanst òg ein lang ǫ-ljod (ǫ́), men han fall saman med lang a (á) innan 1250. I gammalislandsk forsvann ogso den korte ǫ-ljoden ved at han fall saman med ø og i moderne islandsk vert no skriven med bokstaven ö. Når ǫ ikkje er tilgjengeleg, vert han ofte bytt ut med ö.

Ǫ merkjer ofte ein nasal o-ljod [õ], som ein nyttar i til dømes ymse amerikanske urfolksmål som navajo og apache, sovel som omsetjing av kyrkjeslavisk. Bokstaven vart og nytta i sein urslavisk saman med ę (uttala høvevis  og ). Uttala gjekk seinare over til , men i moderne polsk har kort  gått tilbake til ein nasal o  (skriven ą), denne gongen open.

I Unicode har bokstaven kodane U+01EA (Ǫ) og U+01EB (ǫ).

Kjelder

Sjå òg 
 U-omljod
 Ę
 Ą

Norrønt
Det latinske alfabetet
Diana

Diana eller Diane er eit kvinnenamn som kjem frå frå latin. Namnet har uvisst opphav, kanskje 'gud'. Den romerske gudinna Diana er knytt til fødslar, jakt og månen i romersk mytologi.

Diana har i Noreg namnedag 30. desember.

Bruken av namnet i Noreg 
 I folketeljinga frå 1801 var det 2 som hadde namnet, i forma Diane
 I 1900 var det 8 personar som var listeførte med namneformene Diana, Diande, Dianna, av dei tre i Vefsn
 I 2008 hadde 619 Diana, 81 Diane og 11 Dianna til første fornamn,

Kjende namneberarar 

 Diane de Poitiers (1499–1566), fransk adelskvinne
 Diane de France (1538–1619), uekte dotter av kong Henrik II av Frankrike
 Diana Wynne Jones (1934-2011), britisk fantasyforfattar
 Diana Rigg, britisk skodespelar
 Diana Ross (f. 1944), popstjerne frå USA som var gift med Arne Næss, jr.
 Diane von Fürstenberg (f. Diane Simone Michelle Halfin i 1946), belgisk-amerikansk motedesignar 
 Diane Keaton (f. 1946), USA-amerikansk skodespelar
 Diane Abbott (f. 1953), britisk politikar
 Prinsesse Diana av Wales (1961-1997)
 Diana Gansky (f. 1963), austtysk diskoskastar
 Diana Krall (f. 1964), kanadisk jazzartist
 Diana King (f. 1970), jamaicansk songar og låtskrivar
 Diane Kruger (f. 1976), tysk skodespelar
 Diana Haddad (f. 1976), libanesisk songar
 Diana Mariam Kurian (f. 1984), indisk skodespelar kjend som Nayanthara
 Diana Vickers (f. 1991), britisk songar og motedesignar
 Diana Bulimar (f. 1995), rumensk turnar

Kjelder 
 Olav Veka: Namneboka, Det Norske Samlaget 1991

 FolketeljIngar i Digitalarkivet

Kvinnenamn
Førenamn av latinsk opphav
Dina

Dina er eit kvinnenamn, av hebraisk opphav som tyder 'ho so, dømer' . Namnet kan òg vere ei kortform av namn sim sluttar på -dina, som Randina, Bernhardina. På engelsk kan namnet stavast Dinah.

Dina har i Noreg namnedag 30. desember.

Bruken av namnet i Noreg 
Namnet Dina var lenge lite bruka, men populariteten fekk eit kraftig oppsving i 1990-åra.

 I folketeljinga frå 1801 var det 23 som hadde namnet i formene Dina, Dine, av dei 9 i Nordland.
 I 1900 var 1589 personar som var listeførte med namneformene Dina, Dine, Dinna, også no flest i Nordland.
 I 2008 var det 1658 med Dina 200 til første fornamn, 12 heitte Dine.

Dina som bibelsk namn 
Etter å ha fått seks søner, fekk Lea i følgje Fyrste mosebok dottera Dina med Jakob. Om Dina og Sikem, sjå 1. Mos. 34. kapittel.

Kjende namneberarar 
 Dinah Craik (1826-1887), engelsk diktar
 Dina Aschehoug (1861-1956), norsk kunstmålar
 Dinah Shore (1916-1994), amerikansk songar og fjernsynsfjes
 Dinah Washington (1924–1963), amerikansk bluessongar
 Dinah Manoff (f. 1958), USA-amerikansk skodespelar
 Dina Meyer (f. 1968), USA-amerikansk skodespelar
 Caroline Dina L. Kongerud (f. 1985), kjend som teknoartisten Dina.

Oppdikta figurar 
 Dina er namnet på hovudpersonen i romanen Dinas bok av Herbjørg Wassmo.

Kjelder 

 Olav Veka: Namneboka, Det Norske Samlaget 1991

 FolketeljIngar i Digitalarkivet

Kvinnenamn
Førenamn av hebraisk opphav
Isak

Isak er eit mannsnamn, av hebraisk sahak, 'le'; namnet tyder truleg 'må Gud le' eller 'må Gud smile'. Det viser til patriarken Isak i Bibelen.

Isak har i Noreg namnedag den 19. desember.

Bruken av namnet i Noreg 
Namnet har vore nytta i Noreg sidan 1100-talet. Tradisjonelt har det vore mest urbreidd i Nord-Noreg. Etter at bruken vart sjeldnare ut over 1900-talet, fekk bruken av namnet eit kraftig oppsving i 1990-åra. 

 I folketeljinga frå 1801 var det 1 321 som hadde namnet i formene  Isaac, Isaach, Isaak, Isac, Isach, Isack, Isak
 I 1900 var det 2564 personar som var listeførte med namneformene  Isaac, Isac, Isach, Isak, Isaks, høvesvis flest i Troms og Finnmark
 I 2008 var det 2 438 som heitte Isak , 146 Isac, 21 Isack og 17 Isach til første fornamn

Kjende namneberarar

Som førenamn 
 Isaac Newton (1643–1727), engelsk fysikar
 Isak Nilsson Botnen (1669-1759), norsk felebyggjar
 Isak Rokne (1801-1877), norsk spelemann
 Isaac Albéniz (1860-1909), spansk komponist
 Isak Saba (1875–1921), samisk lærar og politikar
 Isak Kimoe (1854-1944), norsk kunstmålar
 Isaac Asimov (1920–1992), russisk-amerikansk sciencefictionforfattar
 Isak Mathis O. Hætta (1968- ), sametingsrepresentant

Som slektsnamn 
 Emil Iaac (1886–1954) austerriksk-ungarsk rumensk forfattar
 Chris Isaak (f. 1956), amerikansk musikar

Isak som bibelsk namn 
Patriarken Isak var einaste sonen Sara og Abraham hadde i lag. Isak var far til Jakob og Esau

Annan bruk av namnet 
 Isak Dinesen, pseudonym brukt av Karen Blixen

Oppdikta personar 
 Isak Sellanraa, hovudperson i  Markens Grøde  av Knut Hamsun

Sjå òg 

 Folketeljingar i Digitalarkivet

Kjelder 
 Olav Veka: Namneboka, Det Norske Samlaget 1991

Mannsnamn
Førenamn av hebraisk opphav
Stefan

Stefan  eller Stephan er eit mannsnamn, av  gresk  Stephanos,  '(heiders-)krans' .   Steffen er ei dansk form av namnet.

Stefan har i Noreg namnedag  2. juledag, 26. desember.

Bruken av namnet i Noreg

 I  folketeljinga  frå 1801 var det 834 som hadde namnet i formene   Stefan, Stefanus, Stefen, Steffan, Steffen, Stepehn, Stephan, Stephanus, Stephen
 I 1900 var det 908 personar som var listeførte med namneformene Staffan, Staffen, Stefan, Stefanius, Stefanus, Stefanuss, Steffan, Steffanus, Steffen, Stefonus, Stepfon, Stephan, Stephanus, Stephen
 I 2008 var det 3679 som heitte  Steffen, 1512 Stefan , 194  Steffan  og 22  Staffan  til første fornamn

Kjende namneberarar
Stefan Zweig (1881-1942), austerriksk forfattar
Stefan Wyszyński (1901-1981), polsk kardinal og biskop
Stephan Plätzer (f. 1966), norsk friidrettstrenar
Stefan Raab (f. 1966), tysk Eurovision-deltakar og programleiar
Stephan Christiansen (f. 1970), norsk kristen forkynnar
Steffen Iversen (f. 1976), norsk fotballspelar
Stefan Ishizaki (f. 1982), svensk fotballspelar
Stefan Petzner (f. 1981), austerriksk politikar
Stephan Lichtsteiner (f. 1984), sveitsisk fotballspelar
Stefan Kießling (f. 1984), tysk fotballspelar
Steffen Thoresen (f. 1985), norsk ishockeyspelar
Steffen Haraldsen (f. 1986), norsk fotballspelar
Stefan Strandberg (f. 1990), norsk fotballspelar

Stefanus som bibelsk namn
Stefanus var den første martyren i den kristne kyrkja..  Til minne steininga av Stefanus vert 2. juledag feira som stefanusdagen,  sankt Stefans dag.

Stefanas vart, i lag med hulyden sin, døypt av Paulus i Akaia.

Annan bruk

Stefanssonøya i Nord-Canada
Stefan-Boltzmann-konstanten (fysisk konstant)
Stefan-Boltzmann-lova (fysisk lov)

Kjelder
 Olav Veka: Namneboka, Det Norske Samlaget 1991

Bakgrunnsstoff

  FolketeljIngar i Digitalarkivet

Mannsnamn
Førenamn av gresk opphav
Daniel

Daniel eit mannsnamn, frå hebraisk med tydinga 'Gud er min dommar'. Namnet er kjend frå Det gamle testamentet, særleg Daniels bok, og er eit utbreidd jødisk, kristent og muslimsk namn. Det er også eit etternamn, og har gjeve patronym som Daniels og Danielsen. Daniel har namnedag i Noreg den 11. desember.

Namneformer 
Den hebraiske forma av namnet er דָּנִיֵּאל, uttalt Dāniyyêl (moderne Daniyyel). Den arabiske forma av namnet er Danyal og den persiske Dâniyal. Ei italiensk form er Daniele, ei anna Danilo, som også finst i Brasil og tidlegare Jugoslavia.

Ei utbreidd kortform av namnet er Dan, ei anna er Danny.

Kvinnelege former av namnet er Dani, Danitza, Danielle og Daniella.

Bruken av namnet i Noreg 
Namnet har tradisjonelt vore mykje bruka i Noreg, men bruken gjekk jamt attende utover 1900-talet inntil han fekk eit kraftig oppsving i 1990-åra.
 I folketeljinga frå 1801 var det 1441 som hadde namnet i formene  Danel, Daniel, Danield, Danil, Danild, Danjel, Danniel 
 I 1900 var det 2627 personar som var listeførte med namneformene  Danel, Daniel, Danield, Daniell, Danil, Danild, Danjel, Dannel, Dannell, Danniel, Dannil 
 I 2008 var det 13 640 som hadde Daniel som første fornamn
 I 2011 var det 15 404 som hadde Daniel som første fornamn

Kjende namneberarar 
 Daniel Defoe (1660-1731), engelsk forfattar 
 Daniel Bernoulli (1700-1782), sveitsisk matematikar
 Daniel Boone (1734–1820), amerikansk pioner
 Daniel Bremer Juell (1808-1855) norsk geistleg
 Daniel Moreau Barringer (1860–1929), amerikansk geolog,
 Daniel Ortega (f. 1945), president i Nicaragua
 Daniel Craig (f. 1968), britisk skodespelar, kjend for rolla som James Bond
 Daniel av Sverige (f. 1973), gift med Victoria av Sverige
 Daniel Franck (f. 1974), norsk snøbrettkøyrar
 Daniel Diges (f. 1981), spansk Eurovision-deltakar
 Daniel William Bones (f. 1983), norsk regissør
 Daniel Agger (f. 1984), dansk fotballspelar
 Daniel Fredheim Holm (f. 1985), norsk fotballspelar
 Daniel Radcliffe (f. 1989), britisk skodespelar kjend for rolla som Harry Potter

Daniel som bibelsk namn 
 Daniel, Davids andre son som han fekk med Abigajil frå Karmel.
 Daniel som fekk opplæring hos babylonarkongen, men som vart kasta i løvehola

Bakgrunnsstoff 
 «Daniel» i JewishEncyclopedia.com

Kjelder 

 Olav Veka: Namneboka, Det Norske Samlaget 1991
 FolketeljIngar i Digitalarkivet

Mannsnamn
Førenamn av gresk opphav
Vesterålen Turlag

Vesterålen Turlag er eit lokallag av Den Norske Turistforening (DNT). Det vart stifta i 1988.

Hytter 
Vesterålen Turlag driv fire turisthytter:
 Guvåghytta
 Ingemannhytta
 Snytindhytta
 Trollfjordhytta

Bakgrunnsstoff: 
 Vesterålen Turlag 

Den Norske Turistforening
Skipingar i 1988
Friluftsliv i Nordland
Stavanger Turistforening

Stavanger Turistforening (STF) er eit lokallag av Den Norske Turistforening (DNT). STF har nær 18.000 medlemmer, og 32 hytter i Rogaland, Vest-Agder, Aust-Agder og Telemark. Mellom hyttene er ca. 1000 km sti varda og merkt med den raude T'en.

Blant dei mest kjende hytter til SFT er Haukeliseter og Preikestolhytta.

I tillegg til å byggje og drifte hytter og løyper, arrangerer STF også mange turar, kurs og andre arrangement. I 2005 vart det arrangert over 300 turar og andre arrangement. STF har også ei aktiv ungdomsgruppe, tilknytt DNT-Ung.

Historie 
Stavanger Turistforening vart stifta i 1887. Den første hytta, Vartskestadmoen, vart reist i 1891, og utover i 1900-åra fekk Laget eit godt utbygd hytte- og rutenett.

Stavanger Turistforening sine hytter 
 Bakken gard
 Vartskestadmoen
 Blåfjellenden
 Børsteinen
 Eidavatn
 Flørli (2 hytter, Flørlistølen og Flørli turiststasjon)
 Grasdalen
 Haukeliseter
 Holmavatn
 Hovatn
 Kringlevatn
 Krossvatn
 Kvanndalen
 Kvilldal
 Langavatn
 Litle Aurådal
 Melands Grønahei
 Mostøl
 Nilsebu
 Preikestolhytta
 Sandsa
 Sandvatn
 Stakken
 Storevatn
 Storsteinen
 Stranddalen
 Støle
 Taumevatn
 Tomannsbu
 Vassdalstjørn
 Viglesdalen
 Ådneram

Utleigehytter:
 Flørlistølen
 Gaudland
 Heiberghytta Grautheller
 Skåpet
 Vatnegården

Bakgrunnsstoff: 
 Stavanger Turistforening

Den Norske Turistforening
Organisasjonar skipa i 1887
Friluftsliv i Rogaland
Friluftsliv i Agder
Friluftsliv i Vestfold og Telemark
Stavanger kommune
Kultur i 1887
1887 i Noreg
Smaalenene Turistforening

Smaalenene Turistforening er eit lokallag av Den Norske Turistforening (DNT).

Laget vart stifta 16. februar 2005. Ho dekkjer ni kommunar i Østfold: Hobøl, Spydeberg, Trøgstad, Askim, Skiptvet, Rakkestad, Eidsberg, Marker og Rømskog.

Bakgrunnsstoff: 
 Smaalenene Turistforening

Den Norske Turistforening
Skipingar i 2005
Friluftsliv i Viken
Sandefjord og Oplands Turistforening

Sandefjord og Oplands Turistforening (SOTF) er eit lokallag av Den Norske Turistforening (DNT) i området Sandefjord med omland. Laget driv hytte, arrangerer turar/aktivitetar, merkar løyper og har kontor/butikk. SOTF har undergrupper for fjellsport, barnas turlag og seniorar.

Bakgrunnsstoff: 
 Sandefjord og Oplands Turistforening

Den Norske Turistforening
Sandefjord kommune
Friluftsliv i Vestfold og Telemark
Kongsberg og omegns Turistforening

Kongsberg og omegns Turistforening (KOT) er eit lokallag av Den Norske Turistforening (DNT).

Kongsberg og Omegns Turistforening driv hyttene
 Eriksbu i Rollag kommune
 Selsli i Notodden kommune
 Sigridsbu i Notodden
 Sveinsbu i Kongsberg kommune
 Sørmyrseter i Kongsberg
 Øvre Fjellstul i Tinn kommune

Bakgrunnsstoff: 
 Kongsberg og Omegns Turistforening 

Den Norske Turistforening
Kongsberg kommune
Friluftsliv i Viken
Holmestrand og omegns Turistforening

Holmestrand og omegn Turistforening (HOT) er eit lokallag av Den Norske Turistforening (DNT). 

Laget driv to hytter i Botnemarka – Brannåsen og Nordre Løkenseter.

Bakgrunnsstoff: 
 Holmestrand og Omegn Turistforening

Den Norske Turistforening
Friluftsliv i Vestfold og Telemark
Hammerfest og omegn Turlag

Hammerfest og omegn Turlag er eit lokallag av Den Norske Turistforening (DNT). Laget vart stifta 2. mars 2005 og vart tatt opp som medlem av DNT fra 1. januar 2006.

Bakgrunnsstoff: 
 Hammerfest og Omegn Turlag

Den Norske Turistforening
Kultur i Hammerfest
Skipingar i 2005
Friluftsliv i Troms og Finnmark
Hadeland Turlag

Hadeland Turlag er eit lokallag av Den Norske Turistforening (DNT). Hadeland Turlag vart stifta i mars 2000. Laget dekker dei to hadelandskommunane Gran og Lunner.

Bakgrunnsstoff: 
 Hadeland Turlag

Den Norske Turistforening
Skipingar i 2000
Friluftsliv i Innlandet
Frode

Frode er eit mannsnamn, av norrønt Fróði, 'klok'. 

Frode har i Noreg namnedag 18. februar.

Bruken av namnet i Noreg 
Namnet Frode var lite bruka før andre verdskrigen, men populariteten fekk eit veldig oppsvIng på 1960-talet og nådde eit høgdepunkt midt på 1970-talet, då det låg på åttandeplass av namnet på gutar. Sidan har talet på born som har fått dette namnet, falle bratt. 

 I folketeljinga frå 1801 var det 17 som hadde namnet, i forma Frode eller Froder. Dei fleste budde i Hedmark og Buskerud.
 I 1900 var 53 listeførte med namnet Frode.
 I 2008 hadde 11 395 menn Frode til første fornamn

Kjende namneberarar 
 Frode Thingnæs (f. 1940), norsk jazzmusikar
 Frode Kyvåg (f. 1945), norsk handballspelar og skeisseløpar
 Frode Gjerstad (f. 1948), norsk jazzsaksofonist
 Frode Alnæs (f. 1959), norsk musikar
 Frode Fjellheim (f. 1959), norsk samisk musikar
 Frode Grytten (f. 1960), norsk forfattar
 Frode Grodås (f. 1964), norsk fotballmålvakt
 Frode Øverli (f. 1968), norsk teikneserieskapar
 Frode Estil (f. 1972), norsk langrennsløpar
 Frode Andresen (f. 1973), norsk skiskyttar
 Frode Johnsen (f. 1974), norsk fotballspelar
 Frode Fjerdingstad (f. 1975), norsk fotograf
 Frode Kippe (f. 1978), norsk fotballspelar

Kjelder 
 Olav Veka: Namneboka, Det Norske Samlaget 1991

Bakgrunnsstoff 

 FolketeljIngar i Digitalarkivet

Mannsnamn
Førenamn av norrønt opphav
Gjøvk og Toten Turlag

Gjøvik og Toten Turlag (GTT) er eit lokallag av Den Norske Turistforening (DNT). Gjøvik og Toten Turlag var tidlegare et frittståande turlag med fjellsport som hovudinteresse, men vart i august 2000 ein del av DNT. Gjøvik og Toten Turlag dekker de tre kommunane Gjøvik, Østre Toten og Vestre Toten.

Bakgrunnsstoff: 
 Gjøvik og Toten Turlag

Den Norske Turistforening
Gjøvik kommune
Friluftsliv i Innlandet
Fredrikstad Turlag

Fredrikstad Turlag er eit lokallag av Den Norske Turistforening (DNT). Laget vart stifta 24. oktober 2002. Hausten 2008 hadde laget rundt 1500 medlemmer.

Bakgrunnsstoff: 
 Fredrikstad Turlag 

Den Norske Turistforening
Skipingar i 2002
Friluftsliv i Viken
Drammens og Oplands Turistforening

Drammens og Oplands Turistforening (DOT) er eit lokallag av Den Norske Turistforening (DNT). DOT vart stifta i 1888 og har rundt 8000 medlemmer. Laget driv følgjande hytter:
 Området Hardangervidda
 Rauhellern i Nore og Uvdal kommune
 Mårbu i Tinn kommune
 Ulvelilægret i Nore og Uvdal
 Området Norefjell og Eggedalsfjella
 Toveseter i Sigdal kommune 
 Høgevarde i Krødsherad kommune
 Dalabu i Nore og Uvdal
 Dusehesten i Nore og Uvdal
 Området Vegglifjell
 Daggrøhytta i Tinn
 Området Drammen
 Svarvestolen i Modum kommune
 Eiksetra i Lier kommune

Bakgrunnsstoff: 
 Drammens og Oplands Turistforening

Den Norske Turistforening
Organisasjonar skipa i 1888
Friluftsliv i Viken
1888 i Noreg
Kultur i 1888
DNT Oslo og omegn

DNT Oslo og Omegn er det største medlemslaget av Den Norske Turistforening (DNT). DNT Oslo og Omegn eig og driv ei rad turisthytter, blant anna i Oslomarka.

Se også 
 Sinnerdamshytta

Bakgrunnsstoff: 
 DNT Oslo og Omegn

Den Norske Turistforening
Friluftsliv i Oslo
Brurskanken Turlag

Brurskanken Turlag er eit lokallag av Den Norske Turistforening (DNT) og er oppkalla etter fjellet Brurskanken. Arbeidsområdet for laget er kommunane Vefsn, Grane og Hattfjelldal på Helgeland.

Friluftsliv i Nordland
Den Norske Turistforening
Vefsn kommune
Grane kommune
Hattfjelldal kommune